钦定古今图书集成/明伦汇编/氏族典/第441卷 > 《廖用贤尚友录》 > 蒋琬
## 钦定古今图书集成/明伦汇编/氏族典/第441卷 > 《廖用贤尚友录》 > 蒋琬

按《蜀志蒋琬传》：“琬字公琰，零陵湘乡人也。以州书佐
随先主入蜀，除广都长，免官。顷之，为什邡令。先主为
汉中王，琬入为尚书郎。建兴元年，丞相亮开府，辟琬
为东曹掾，举茂才，迁为参军。五年，亮住汉中，琬与长
史张裔统留府事。八年，代裔为长史。亮数外出，琬常
足食足兵，以相供给。亮每言：‘公琰托志忠雅，当与吾
共赞王业者也’。”亮卒，以为尚书令。俄而假节，领益州
刺史，迁大将军，录尚书事。延熙元年，命琬开府，明年，
就加为大司马。琬以为诸葛亮数窥秦川，道险运艰，
竟不能克，不若乘水东下，乃多作舟船，欲由汉、沔袭
魏。会旧疾连动，未得行，而众论咸谓如不克捷，还路
甚难。于是遣尚书令费祎等喻指，琬承命，还住涪，至
九年卒，谥曰“恭。”子斌嗣。